Marcel Duchamp

Jeg har beskæftiget mig med Marcel Duchamp i flere sammenhænge, heriblandt:
 * En diskussion af readymadens status i første kapitel af min bog Objektiv sensibilitet.
 * Min anmeldelse af Marcel Duchamp på Moderna Museet i Malmö (readymades + 'Det store glas)
 * Foredrag om Det store glas og den absurde maskine i billedkunsten.

Lille faktaboks om Marcel Duchamp Fransk-amerikansk kunstner og skakspiller (1887-1968). Løst tilknyttet dada og surrealismen. Flyttede til New York i 1915, hvor han blev en del af avantgardemiljøet. Har lavet relativt få værker, idet han i lange perioder trak sig tilbage. Var en primær inspirationskilde for den amerikanske ‘neo-avantgarde’ i 1950’erne og 60’erne med popkunst, minimalisme, konceptkunst, installationskunst, Fluxus, happening osv. Slår stadig dønninger ind i samtidskunsten. Af mange regnet for det 20. århundredes største kunstner i skarp konkurrence med Pablo Picasso. Ud over de her anmeldte værker bør nævnes maleriet ‘Nøgen går ned ad trappe’ (1912) og installationen ‘Givet (1. Vandfaldet / 2. Belysningsgas)’ (1946-66).

(Torben Sangild, Politiken 7/5-11, Faktaboks til Duchamp-anmeldelsen)